APSTIPRINU:

Rēzeknes novada pašvaldības iestādes

 “Nautrēnu apvienības pārvade” vadītāja

\_\_\_\_\_\_\_\_\_\_\_\_\_\_\_\_Līvija Plavinska

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 datums

**Erudīcijas spēles “Nu troki gudrs!”**

**Nolikums**

**Mērķis**

Popularizēt saturīgu brīvā laika pavadīšanu kopā ar ģimeni, draugiem vai kolēģiem. Rosināt aktīvu, radošu dzīvesveidu. Trīs spēļu kārtu rezultātā noskaidrot atjautīgāko un erudītāko komandu.

**Norises vieta un laiks:**

Nautrēnu sporta hallē – KN 2023. gada 11. martā plkst. 12:00.

**Organizatori:**

Nautrēnu apvienības pārvalde un Nautrēnu sporta halle – KN (kultūras pasākumu organizators Inga Vigule).

Informācija: mob. 28335357, e-pasts: inga.vigule@rezeknesnovads.lv

**Dalībnieki**

Spēlē var piedalīties ikviena komanda, kurā dalībnieku skaits ir no 2 (divi) līdz 5 (pieci). Katrs dalībnieks drīkst startēt tikai vienas komandas sastāvā. Spēlē var piedalīties tikai tie dalībnieki, kuri ir pieteikušies. Dalībniekiem vecuma ierobežojuma nav.

**Pieteikšanās**

Pieteikties dalībai ir iespējams rakstot uz e-pastu inga.vigule@rezeknesnovads.lv vai sazinoties telefoniski, zvanot uz mob. 28335357. Piesakoties jānorāda dalībnieku skaits, vārds, uzvārds, vecums, komandas kapteinis un komandas nosaukums.

**Spēles apraksts**

1. Spēle notiek trīs kārtās. Starp katru kārtu ir 10 min. pārtraukums.

1. kārtā ir jautājumi par Latviju

2. kārtā – jautājumi par Latgali, izmantojot spēli “Čipiekstneits”

3. kārtā – jautājumi par Nautrēnu pagastu, ko sagatavojuši Nautrēnu pagasta iedzīvotāji. Trešā kārta sastāv no divām daļām, kur pirmajā 20 jautājumi tiek lozēti, bet otrā ir “mīnusa” daļa, kur papildus jāatbild uz 20 jautājumiem.

1. Katrā kārtā ir 20 (divdesmit) jautājumi vai uzdevumi. Jautājumus izlozē komandu dalībnieki rindas kārtībā. Izlozētais jautājums tiek nolasīts skaļi.
2. Pēc jautājumu nolasīšanas komandai tiek dots laiks 1 (viena) minūte atbildēm. Katrā spēlē visas komandas uz jautājumiem atbild rakstiski.
3. Atbildes tiek rakstītas uz speciāli sagatavotām atbilžu lapām un nodotas spēles vadītājam. Katrai kārtai ir paredzēta atsevišķa lapa.
4. Par katru pareizu atbildi tiek iegūti 2 punkti. Organizatoriem ir tiesības piešķirt arī 1 punktu par daļēji pareizu atbildi. Ir iespēja izmantot papildiespēju “Varianti”, kur tiek piedāvāti atbilžu varianti komandām individuāli. Ja izmanto šo iespēju, viens punkts tiek ņemts nost.
5. 3. kārtas otrajā daļā, kas ir “mīnusa” daļa, par katru neatbildētu jautājumu vai nepareizi atbildētu jautājumu tiek iegūti “-2” punkti, par daļēji atbildētu – 0 punkti, par pareizi atbildētu – “+2” punkti. Atbilžu sniegšanai tiek dotas 20 min. laika.
6. Maksimāli iegūstamais punktu skaits ir 80, summējot visu kārtu rezultātus.
7. Uzvar komanda ar lielāko punktu skaitu, summējot iegūtos punktus par katru kārtu.
8. Vienāda kopvērtējuma punktu skaita gadījumā, komandas sacenšas papildjautājumos.
9. Spēles laikā dalībniekiem aizliegts izmantot palīglīdzekļus (telefonus, planšetes, datorus, grāmatas, palīdzību no līdzjutējiem u.c.)
10. Ja komanda uzskata, ka kāds punkts nav ieskaitīts pareizi, to var apstrīdēt spēļu dienā un organizatoriem ir tiesības mainīt lēmumu par piešķirto punktu skaitu.
11. Apbalvošana notiek pēc visu kārtu izspēles un punktu apkopošanas.

**Citi noteikumi:**

Šo noteikumu izpilde un ievērošana ir obligāta visiem Erudīcijas spēles “Nu troki gudrs!” dalībniekiem. Pieteikšanās spēlei tiek uzskatīta kā katra dalībnieka piekrišana šiem noteikumiem. Piesakoties un piedaloties spēlē, dalībnieks apliecina, ka ir izlasījis spēles noteikumus, saprot tos un piekrīt tos ievērot bez ierobežojumiem un nosacījumiem.

Piesakoties spēlei, dalībnieki piešķir organizatoriem tiesības izmantot visus foto un video materiālus publicitātes nolūkiem (sociālajos tīklos, reklāmas kampaņas, pasākuma atskatos, e-pastu izsūtnēs u.c.).

Organizatoriem ir tiesības jebkurā brīdī grozīt un papildināt šo Nolikumu, lai nodrošinātu Erudīcijas spēļu galveno mērķi – saturīgu brīvā laika pavadīšanu un iespēju iesaistīties un spēlēt visiem interesentiem, kuri vēlas piedalīties.

Organizatori patur tiesības noteikt maksimālo komandu skaitu.